cyanic-selkie/wikianc huggingface dataset:
ઊન
ઇતિહાસ
ઊનના કાપડનું મૂલ્ય ઊનના ઉત્પાદનોના રંગકામ અને ફિનિશિંગમાં રહેલું હતું. ટેક્સટાઇલ વેપારના દરેક મથકમાં ઉત્પાદન પ્રક્રિયાને વિવિધ ભાગમાં વહેંચી નાંખવામાં આવી આવી હતી, જેમાં ઉદ્યોગસાહસિકો દ્વારા દેખરેખ રાખવામાં આવતી વ્યવસ્થાને ઇંગ્લીશ ધ ‘પુટિંગ આઉટ’ સિસ્ટમ અથવા ‘કુટિર ઉદ્યોગ’ તરીકે ઓળખવામાં આવતી હતી અને જર્મનીની સિસ્ટમ વેર્લાગસિસ્ટમ હતી. ઊનના કપડાનું ઉત્પાદન કરવાની આ સિસ્ટમને તાજેતરના ભૂતકાળ સુધી હેરિસ ટ્વીડના ઉત્પાદનમાં ઉપયોગ થતો હતો, તેમાં ઉદ્યોગસાહસિક કાચા માલ પૂરો અને આગોતરા નાણા પૂરા પાડવામાં આવતા હતા અને બાકીના નાણા ઉત્પાદનો મળ્યા પછી ચુકવવામાં આવતા હતા. લેખિત કરારની શરતોનું કારીગરોએ પાલન કરવું પડતું હતું. ફર્નાન્ડ બ્રોડેલે 1275ના દસ્તાવેજ ટાંકીને 13મી સદીની આર્થિક તેજીમાં પણ આ સિસ્ટમ ચાલુ રહી હોવાનું શોધી કાઢ્યું છે. આ સિસ્ટમ ગીલ્ડના નિયંત્રણો બાદ નાબૂદ થઈ હતી.
નવયુગના મંડાણ પહેલા ફ્લોરેન્સના મેડિસી અને બીજા મોટા બેન્કિંગ ગૃહોએ ઊન આધારિત તેમના કાપડ ઉદ્યોગને આધારે સંપત્તિનું સર્જન કર્યું હતું અને બેન્કિંગ પ્રણાલી પ્રસ્થાપિત કરી હતી, જેના પર ઊન મંડળી આર્ટ ડેલા લાના દેખરેખ રાખતી હતી અને ઊનના કપડાના ઉદ્યોગથી ફ્રોરેન્ટટાઇનની નીતિ ઘડાતી હતી. ‘પ્રાટોના વેપારી’ ફ્રાન્સેસ્કો ડેટિનીએ નાના ટુસ્કેન સિટી માટે 1383માં આર્ટ ડેલા લાના ની સ્થાપના કરી હતી. કેસ્ટાઇલમાં ઘેટાં ઉછેરવાના ફાર્મે ઇબેરિયન દ્વીપકલ્પના મધ્યમાં આવેલા મેસેટા ના નસીબ અને જમીની દેખાવને 16મી સદીમાં આકાર આપ્યો હતો, જેમાં સંયુક્ત સ્પેને માત્ર રાજવી મંજૂરી સાથે મેરિનો ઘેટાંની નિકાસને મંજૂરી આપી હતી. સ્પેનિસ મૂળના ઘેટાં આધારિત જર્મનીનું ઊન ઘણા લાંબા સમય સુધી બ્રિટનના ઊનનું સ્થાન લઈ શક્યું ન હતું. ઓસ્ટ્રેલિયાનું વસાહતી અર્થતંત્ર ઘેટાં ઉછેર આધારિત હતું અને ઓસ્ટ્રેલિયાના ઊનના વેપારીઓએ આખરે 1845માં જર્મની પાસેથી આ વેપારનો અંકુશ મેળવ્યો છે અને ઓસ્ટ્રેલિયાએ ઔદ્યોગિક ઊનના ઉત્પાદન કેન્દ્ર તરીકે વિકસિત કરાયેલા બ્રેડફોર્ડને ઊનનો પૂરવઠો પૂરો પાડવાનું શરુ કર્યું હતું. thumb|200px|પ્રથમ વિશ્વ યુદ્ધ સમયનું યુનાઇટેડ સ્ટેટ્સ ડિપાર્ટમેન્ટ ઓફ એગ્રિકલ્ચર પ્રાયોજિત એક પોસ્ટર, જે યુદ્ધ માટે જરૂરી પુરવઠો પુરો પાડવા બાળકોને ઘેંટાંઓનો ઉછેર કરવા પ્રોત્સાહન આપી રહ્યું છે.
કૃત્રિમ રેસાના ઉપયોગમાં વધારો થવાથી ઊનની માગમાં ઘટાડો થયો હતો અને તેથી ઊનનું ઉત્પાદન ભૂતકાળ જેટલું રહ્યું ન હતું. 1966ના અંતિમ ભાગમાં 40 ટકાના ઘટાડા સાથે ઊનના ભાવમાં મોટા ઘટાડાની શરૂઆત થઈ હતી, વારંવાર દરમિયાનગીરી થઈ હોવા છતાં ભાવમાં ઘટાડાનું વલણ જળવાઈ રહ્યું હતું. આનું પરિણામ એ આવ્યું કે ઊનના ઉત્પાદનમાં તીવ્ર ઘટાડો થયો તેમજ સંસાધનોને બીજી કોમોડિટીના ઉત્પાદન પર વાળવામાં આવ્યા હતા, ઊન માટે ઘેટાંનો ઉછેર કરતા લોકો માંસના ઉત્પાદન તરફ વળ્યા હતા.
સુપરવોશ વૂલ (અથવા વોશેબલ વૂલ) ટેકનોલોજી સૌ પ્રથમ 1970ના દાયકાની શરૂઆતમાં દેખાઈ હતી, જેમાં ઊન પર સ્પેશિયલ પ્રક્રિયા થાય છે, જેથી ઊનને મશીન મારફત ધોઈ શકાય છે અને સુકવી શકાય છે. આવા ઊનનું ઉત્પાદન એસિડબાથ મારફતે કરવામાં આવે છે, જેમાં રેસાથી ‘સ્કેલ’ને દૂર કરવામાં આવે છે અથવા રેસામાં પોલિમરનું આવરણ કરીને એકબીજા સાથે ચોંટી જવાથી થતા સંકોચનને અટકાવી શકાય છે. આ પ્રક્રિયાથી એવા રેસા બને છે કે જે કૃત્રિમ માલ કરતા વધુ ટકાઉ હોય છે અને તેનો આકાર પણ બદલાતો નથી.
2007માં નવો વૂલ સ્યુટ તૈયાર કરાયો હતો અને જાપાનમાં તેનું વેચાણ થયું હતુ, જેને પાણીમાં ધોઈ શકાય તેવો હતો અને એક કલાકમાં સુકવી શકાય છે તેમજ તેને ઇસ્રી કરવાની જરૂર પડતી નથી. આ સ્યુટને ઓસ્ટ્રેલિયન મેરિનો ઊનમાં બનાવવામાં આવ્યો હતો, અને તેનાથી ઊનની પ્રોડક્ટ્સ જેવી કે સ્યુટ, ટ્રાઉઝર અને સ્કર્ટને ઘરમાં ધોવાનું શક્ય બન્યું હતું. ડિસેમ્બર 2006માં ઊન અને બીજા કુદરતી રેસાના મહત્ત્વને ઉજાગર કરવા સંયુક્ત રાષ્ટ્રસંઘની સામાન્ય સભાએ 2009ના વર્ષને કુદરતી રેસાના આંતરરાષ્ટ્રીય વર્ષ તરીકે જાહેર કર્યું હતું.
ઉત્પાદન
વિશ્વમાં દર વર્ષે આશરે 1.3 મિલિયન ટન ઊનનું ઉત્પાદન થાય છે અને આમાંથી 60 ટકા ઊનનો ઉપયોગ તૈયાર વસ્રો માટે થાય છે. ઓસ્ટ્રેલિયા ઊનનો અગ્રણી ઉત્પાદક દેશ છે, ઓસ્ટ્રેલિયાનું મોટાભાગનું ઉત્પાદન મેરિનો ઘેટાંનું છે. ન્યૂ ઝીલેન્ડ ઊનનો બીજા ક્રમનો સૌથી મોટો ઊન ઉત્પાદક દેશ છે તે સંકર ઊનનો સૌથી મોટો ઉત્પાદક દેશ પણ છે. ચીન ઊનના ઉત્પાદનમાં ત્રીજા સ્થાને છે. લિન્કન, રોમની, ટુકીડેલ, ડ્રાયડેલ, એલિયટડેલ જેવી જાતના ઘેટાં જાડા રેસાનું ઉત્પાદન આપે છે અને આવા ઘેટાંના મોટા ભાગનો ઊનનો ઉપયોગ ચટ્ટાઇ બનાવવા માટે થાય છે. અમેરિકાના ટેક્સાસ, ન્યૂ મેક્સિકો અને કોલોરાડોમાં વેપારી હેતુ માટે મોટા પાયે ઘેટાં રાખવામાં આવે છે અને તેમાં મોટા ભાગના રેમબોઇલેટ (અથવા ફ્રેન્ચ મેરિનો) છે. નાના ખેડૂતો ઘરેલુ દેશી ઘેટાં પણ રાખે છે, જેઓ હાથવણાટના બજાર માટે ખાસ જાતના નાના ઘેટાં ઉછેરે છે. નાના ખેડૂતો ઊનની વ્યાપક પસંદગી આપે છે.thumb|200px|તિબેટીયન સ્પિનિંગ વૂલનું 1905નું ચિત્ર વૈશ્વિક વૂલક્લિપ (ઉતારેલા ઊનની કુલ માત્રા) 004/2005 સેન્દ્રીય ઊન વધુને વધુ લોકપ્રિય બની રહ્યું છે. આ ઊનનો પુરવઠો ઘણો મર્યાદિત છે અને મોટાભાગનો પુરવઠો ન્યૂ ઝીલેન્ડ અને ઓસ્ટ્રેલિયામાંથી આવે છે. તેના કપડા અને બીજી પ્રોડક્ટ્સ શોધવાનું ઘણુ સરળ બની રહ્યું છે, પરંતુ આ ઉત્પાદનોના ભાવ ઘણા ઊંચા હોય છે. ચટ્ટાઇ માટેના કાચા માલ તરીકે ઊનનો ઉપયોગ (પેટ્રોલિયમ આધારિત નાઇલોન કે પોલીપ્રોપીલિનની સરખામણીમાં) વધુ પર્યાવરણલક્ષી છે અને તેનો ઉપયોગ કુદરતી બંધકો કે ફોર્માલ્ડિહાઇડ મુક્ત ગુંદર સાથે પણ થાય છે. પ્રાણીઓના અધિકારનું રક્ષણ કરતા જૂથોએ ઊનના ઉત્પાદન સંબંધે મુલેસિંગ જેવા મુદ્દા ઉઠાવ્યા છે.
ઓસ્ટ્રેલિયા
thumb|200px|હરાજી દ્વારા વેચાણ માટે મેરિનો ઊનનો નમૂનો, ન્યૂકેસલ, ન્યૂ સાઉથ વેલ્સ. thumb|200px|ઊનની હરાજીમાં ઊન ખરીદનારાઓનો ઓરડો, ન્યૂકેસલ, ન્યૂ સાઉથ વેલ્સ.
ઓસ્ટ્રેલિયામાં આશરે 7 ટકા ઊનનું વેચાણ ખેડૂતો સાથેના ખાનગી કરાર મારફતે કરવામાં આવે છે તેનો ઉપયોગ સ્થાનિક હેન્ડલિંગ સુવિધાઓ કરે છે. તેનાથી ઊન ઉત્પાદકોને નીચા પરિવહન ખર્ચ, વેરહાઉસિંગ અને વેચાણ ખર્ચનો લાભ મળે છે. પુનઃવર્ગીકરણ અને ટેસ્ટિંગ પરની બચત કરવા માટે મિક્સ ઊનના નાના લોટ માટે આ પદ્ધતિનો ઉપયોગ કરવામાં આવે છે.ઓસ્ટ્રેલિયાના આશરે 5 ટકા ઊનનું વેચાણ ઇલેક્ટ્રોનિક ઓફર બોર્ડ મારફતે ઇન્ટરનેટથી થાય છે. આ પદ્ધતિથી ઊન ઉત્પાદકોને ભાવ અંગેના ચોક્કસ લક્ષ્યાંક નક્કી કરવાની, બાકી રહેલા ઊનને ફરી ઓફર કરવાની અને બજારમાં ઝડપથી અને અસરકારકતાપૂર્વક લોટ ઓફર કરવાની ક્ષમતા મળે છે. આ પદ્ધતિ પરિક્ષણ કરેલા લોટ માટે સફળ રહી છે, કારણ કે ખરીદદારો ખરીદી કરવા માટે આ પરિણામોનો ઉપયોગ કરે છે. 97 ટકા ઊનનું વેચાણ નમૂનાની તપાસ વગર થાય છે, જોકે ડિસેમ્બર 2009ના રોજ 59 ટકા ઊનનું વેચાણ હરાજી મારફતે થયું હતું. ઉત્પાદકો કેટલાંક દલાલો મારફતે તેમનો માલ વેચાણ માટે ઓફર કરે છે અને તેઓ પોતાના ઊન માટે અનામત ભાવ નક્કી કરે છે.
ટેન્ડર મારફતેના વેચાણમાં વૂલક્લીપ પર નોંધપાત્ર બચત થઈ શકે છે અને તેથી ટેન્ડર સુપરત કરવાનું ખરીદદારોને પોસાય છે. કેટલીક માર્કેટિંગ કંપનીઓ કન્સાઇનમેન્ટના આધારે ઊનનું વેચાણ કરે છે અને તેમને નિર્ધારિત ટકાવારીમાં કમિશન મળે છે. વાયદા વેચાણ કેટલાંક ખરીદદારો અગાઊના ક્લિપના અંદાજિત માપ અને પરિણામને આધારે ઊનની અગાઉથી ડિલિવરી નિર્ધારિત કરવા માટે અગાઉથી ભાવ ઓફર કરે છે. આ ભાવને હાજરબજારના ભાવ તરીકે દર્શાવવામાં આવે છે અને સીઝનમાં આવા સોદા કરવામાં આવે છે. માઇક્રોન, નીપજ, તણાવ અને મજબૂતાઈ વગેરેના પરિબળોને આધારે ભાવમાં પ્રીમિયમ કે ડિસ્કાઊન્ટનો ઉમેરો કરવામાં આવે છે, આ તમામ પરીક્ષણો માલ ઉપલબ્ધ થયા પછી થાય છે. ઊનનું વેચાણ કરવાની બીજી પદ્ધતિમાં વૂલ મિલને સીધા વેચાણનો સમાવેશ થાય છે.
અન્ય દેશો
બ્રિટિશ વૂલ માર્કેટિંગ બોર્ડ ખેડૂતો માટે શક્ય ચોખ્ખુ વળતર મેળવવાના હેતુ સાથે બ્રિટનના ઊન માટે સેન્ટ્રલ માર્કેટિંગ સિસ્ટમનું સંચાલન કરે છે.
ન્યૂ ઝીલેન્ડમાં આશરે અડધા કરતા વધુ ઊનનું વેચાણ હરાજી મારફતે થાય છે અને આશરે 45 ટકા ઊનનું વેચાણ ખેડૂતો સીધા ખાનગી ખરીદદારો અને અંતિમ વપરાશકારોને કરે છે. ન્યૂ ઝીલેન્ડમાં બ્લ્યૂ હાઉસ યાર્ન્સ જેવા કેટલાંક બિઝનેસ સેન્દ્રીય ઊનનું વેચાણ કરવા તરફ વળ્યા છે, જે ઊનના ઉત્પાદનનો નવો ટ્રેન્ડ છે.
અમેરિકાના ઘેટાં ઉત્પાદકો ખાનગી કે સહકારી વૂલ વેરહાઉસને વેચાણ કરે છે, પરંતુ વૂલ પુલ ઘણા રાજ્યોમાં સામાન્ય છે. કેટલાંક કિસ્સામાં સ્થાનિક માર્કેટ એરિયામાંથી ઊનને એક જગ્યાએ એકઠું કરવામાં આવે છે અને તેનું વેરહાઉસ મારફતે વેચાણ કરવામાં આવે છે. તટસ્થ માપ કસોટી સાથે ઓફર કરવામાં આવતા ઊનને પસંદગી આપવામાં આવે છે. તૈયાર વસ્રો અને કાર્પેટ માટેના આયાતી ઊનને સીધું સેન્ટ્રલ માર્કેટમાં લઈ જવામાં આવે છે, જ્યાં મોટા વેપારીઓ અને ઉત્પાદકો તેનો કારોબાર કરે છે.
ઉપયોગો
thumb|200px|ઊન સ્ટોરમાં ઊન નમુના વિભાગમાં ઊની વસ્ત્રો, ન્યૂકેસલ, ન્યૂ સાઉથ વેલ્સ. કપડા ઉપરાંત ઊનનો ઉપયોગ ધાબડાં ઘોડા પર બેસવાની ગાદી, વાહનોની સીટ બનાવવા, ગાલીચા, ગરમ કાપડ, ઊનની વિદ્યુતપ્રતિરોધક પ્રોડક્ટ માટે (લિન્ક પણ જોવો) અને બેઠકની ગાદી માટે પણ થાય છે. ઊનના કવરનો ઉપયોગ પિઆનોના હેમરમાં થાય છે અને તે ભારે મશીનરી અને સ્ટીરિયો સ્પીકર્સમાં ગંધ અને અવાજને શોષી લેવા માટે પણ વપરાય છે. પ્રાચીન ગ્રીકમાં ઊનનો ઉપયોગ માથાના ટોપા માટે થતો હતો અને રોમન સૈનિકો છાતીના બખતરમાં પણ ઊનનો ઉપયોગ કરતા હતા.
પરંપરાગત રીતે ક્લોથ ડાયપર માટે ઊનનો ઉપયોગ થાય છે. ઊનના રેસાના એક્સેટિયર્સ હાઇડ્રોફોબિક (પાણીને પાછું કાઢવું) અને ઊન રેસાના ઇન્ટેરિયર હાઇગ્રોસ્કોપિક (પાણીને આકર્ષવું) હોય છે, તેથી તે ઊનના કપડા ભીના ડાયપરને સૂકવી શકે છે અને બાહ્ય કપડા સુકા રહે છે. લેનોનિન સાથે પ્રક્રિયા કરવામાં આવેલું ઊન જળ પ્રતિરોધક, અવાજવાહક, અને થોડા પ્રમાણમાં એન્ટીબેક્ટેરિયલ હોય છે, તેથી તે દુર્ગંધને જમા થવા દેતું નથી. કેટલાંક આધુનિક ક્લોથ ડાયપરમાં કવર તરીકે ઊનના રેસાનો ઉપયોગ કરવામાં આવે છે અને કેટલીક આધુનિક વેપારી વણાટ પેટર્ન છે, જે ઊનના ડાયપર કવર બનાવે છે.
ઊનના આંતરવસ્રોના પ્રારંભિક અભ્યાસમાં બહાર આવ્યું છે તે ગરમી અને અળાઇને અટકાવે છે, કારણ કે તે બીજા રેસાની સરખામણીમાં વધુ ઝડપથી ભેજને શોષી લે છે. મેરિનો ઊનનો ઉપયોગ બાળકોને વીંટાળવાના ધાબડા અને નવજાત શિશુની સ્લીપિંગ બેગ જેવા બાળકો માટેના ઉત્પાદનોમાં થાય છે.
ઊન પ્રાણીનું પ્રોટીન પણ છે અને તેથી તેનો ઉપયોગ જમીનના ખાતર તરીકે પણ થઈ શકે છે, તે નાઇટ્રોનના સ્રોતને છૂટો પાડે છે અને તૈયાર એમિનો એસિડ છે.
યાર્ન
વર્જિન ઊન એટલે પ્રથમ વખત વણવામાં આવેલું ઊન.
શોડી કે રિસાઇકલ્ડ વૂલ ને હાલના ઊનના રેશોને અલગ કરીને કે કાપીને ફરીવણાટ મારફતે બનાવવામાં આવે છે. આ પ્રક્રિયામાં ઊનના રેસા ટૂંકા થઈ જાય છે, ઉત્પાદિક ફેબ્રિક મૂળ રેસા કરતા ઉતરતી કોટીનું હોય છે. રિસાઇકલ્ડ ઊનને રેસાની સરેરાશ લંબાઇમાં વધારો કરવા માટે કાચા ઊન, ઊનના ટૂંકા રેસા કે કપાસ જેવા બીજા રેસા સાથે મિશ્ર કરી શકાય છે. આવા યાર્નનો ખાસ કરીને રૂના દોરા સાથે વેફ્ટ યાર્ન તરીકે ઉપયોગ થાય છે. આ પ્રક્રિયાની શોધ વેસ્ટ યોર્કશાયરના હેવી વૂલન ડિસ્ટ્રીક્ટમાં થઈ હતી અને ઘણા વર્ષો સુધી આ વિસ્તારમાં આ શોધથી નાના વ્યવસાયનું સર્જન કર્યું હતું.
રેગ એ યાર્નમાં ફેરવામાં આવેલા ઊનના મજબૂત રેસા છે અને તેનો ઉપયોગ હાથમોજા જેવા ઘણા કઠીન વપરાશના ઉત્પાદનોમાં થાય છે.
વર્સ્ટેડ એટલે મજબૂત, લાંબા તાર અને પીંજાયેલા ઊનનું યાર્ન છે, જેની સપાટી સખત હોય છે.
વૂલન એટલે નરમ, ટૂંકા તાર અને કાર્ડેડ વૂલ યાર્ન છે, જેનો ખાસ કરીને ગૂંથણકામ માટે થાય છે. પરંપરાગ વણાટમાં વૂલન વેસ્ટ યાર્ન (નરમાઈ અને ઉષ્ણતા માટે)ને ઘણીવાર લૂમ પરની લંબાઇ માટે વર્સ્ટિડ વાર્પ યાર્નમાં મિશ્ર કરવામાં આવે છે.
મહત્ત્વની ઘટનાઓ
thumb|200px|એન્ડીયન સ્ત્રી મેરિડા, વેનેઝુએલામાં થીમ પાર્ક લોસ એલેરોસના ભાગ રૂપે ઊનની છટણી કરી રહી છે.
2002માં 13.9 માઇક્રોન અને ફાઇનર ઊન માટે ઇર્મેન્ગીલ્ડો ઝેગ્ના વેલસ ઓરેયિમ ટ્રોફીની સ્થાપના કરવામાં આવી હતી. ઓસ્ટ્રેલિયા, ન્યૂ ઝીલેન્ડ, આર્જેન્ટિના અને દક્ષિણ આફ્રિકાના ઊનનો આ ટ્રોફીમાં સમાવેશ થઈ શકે છે અને વિજેતા દરેક દેશમાંથી નક્કી થાય છે. એપ્રિલ 2008માં ન્યૂઝિલેન્ડે 10.8 માઇક્રોના ઊન માટે પ્રથમ વખતે ઇર્મેન્ગીલ્ડો ઝેગ્ના વેલસ ઓરેયિમ ટ્રોફી જીતી હતી. આ સ્પર્ધામાં ઇનામ તરીકે ઊનનું વજન જેટલું હોય તેટલા પ્રમાણમાં સોનું આપવામાં આવે છે અને તેથી આ ટ્રોફીનું નામ આવું રાખવામાં આવ્યું છે.
2010માં ન્યૂ સાઉથ વેલ્સના પાયરામુલ નજીકના વિન્ડ્રાડીનના અલ્ટ્રા ફાઇન, 10 માઇક્રોન ઊને ઊની બારીકતાના સંદર્ભમાં નવો વિશ્વ વિક્રમ બનાવ્યો હતો અને ઇર્મેન્ગીલ્ડો ઝેગ્ના વેલસ ઓરેયિમ ઇન્ટરનેશનલ ટ્રોફી જીતી હતી.
2000થી લોરો પિયાનાએ ઊનની શ્રેષ્ઠ ગાંસડી માટે કપ આપવાની શરૂઆત કરી હતી. જે 50 સૂટ સિવવા માટે પુરતા પ્રમાણમાં રેસાનું ઉત્પાદન કરી શકતું હતું. વર્ષની શ્રેષ્ઠ ગાંસડીનો ઉત્પાદન કરતા ઓસ્ટ્રેલિયા કે ન્યૂ ઝીલેન્ડના ઉત્પાદકને આ એવોર્ડ આપવામાં આવે છે.
સ્થાનિક ઘોડા, ઊન અને ઘેટાંનું પ્રદર્શન કરતા ન્યૂ ઇંગ્લેન્ડ મેરિનો ફિલ્ડ ડેઝ દર બે વર્ષે જાન્યુઆરીમાં ન્યૂ સાઉથ વેલ્સ ડિસ્ટ્રિક્ટના વોલ્ચા ખાતે યોજવામાં આવે છે. ફેશન ડિઝાઇનર્સ દ્વારા મેરિનો ઊનના વિવિધ ઉપયોગનું પ્રદર્શન કરતા એન્યુઅલ વૂલ ફેશનલ એવોર્ડ દર વર્ષે માર્ચમાં ન્યૂ સાઉથ વેલ્સના આર્મિડેલમાં આયોજન કરવામાં આવે છે. આ કાર્યક્રમમાં નવા અને સ્થાપિત ફેશનર ડિઝાઇનને તેમની પ્રતિભા દર્શાવવાનું પ્રોત્સાહન મળે છે. દર વર્ષે મે મહિનામાં વૂલ ફેશન, હેન્ડીક્રાફ્ટ, ડેમોન્સ્ટ્રેશન, શીયરિંગ કમ્પિટિશન વગેરે દર્શાવતા વાર્ષિક ન્યૂ ઇંગ્લેન્ડ વૂલ એક્સ્પોનું આર્મિડેલ ખાતે આયોજન કરવામાં આવે છે.
જુલાઇમાં વિક્ટોરિયાના બેન્ડીગો ખાતે વાર્ષિક ઓસ્ટ્રેલિયન શીપ એન્ડ વૂલ શોનું આયોજન કરવામાં આવે છે. તે વિશ્વનો સૌ મોટો શીપ અને પુલ શો છે, જેમાં બકરી અને આલ્પાકાસ તેમજ વૂલક્રાફ્ટ સ્પર્ધા, પ્રદર્શન, ફ્લીસ સ્પર્ધા., શીપડોગ ટ્રાયલ, શિયરિંગ અને વૂલ હેન્ડલિંગનું પ્રદર્શન કરવામાં આવે છે. ઊનનું તટસ્થ માપણી કરતી વિશ્વની સૌથી મોટી સ્પર્ધા ઓસ્ટ્રેલિયન ફ્લીસ કમ્પિટિશન છે, જે બેન્ડિંગો ખાતે વાર્ષિક ધોરણે યોજવામાં આવે છે. 2008માં ઓસ્ટ્રેલિયાના તમામ રાજ્યમાંથી 475 એન્ટ્રી આવી હતી તેમજ પ્રથમ અને બીજું ઇનામ નોર્થન ટેબલેન્ડ અને ન્યૂ સાઉથ વેલ્સના ફ્લીસને મળ્યું હતું.
બાહ્ય લિંક્સ
શ્રેણી:કૃષિ શ્રેણી:પ્રાણીઓના વાળમાંથી બનાવેલા ઉત્પાદનો શ્રેણી:ઘેટાંનું ઊન
સ્ટેફી ગ્રાફ
ગ્રાફે કુલ 22 ગ્રેન્ડ સ્લેમ સિંગલ્સ ટાઇટલ જીત્યા છે, જે કોઇ પણ પુરૂષ અને મહિલા ખેલાડીઓમાં માર્ગારેટ કોર્ટના 24 ટાઇટલ પછી બીજા ક્રમે આવે છે. 1988માં, તે એક જ કેલેન્ડર વર્ષમાં ચારેય ગ્રેન્ડ સ્લેમ સિંગલ્સ ટાઇટલ અને ઓલિમ્પિક સુવર્ણ પદક જીતીને કેલેન્ડર યર ગોલ્ડન સ્લેમની સિદ્ધી મેળવનારી પ્રથમ ટેનિસ ખેલાડી (પુરૂષ અથવા મહિલા) બની. પુરૂષ કે મહિલા ખેલાડીઓમાં એક જ કેલેન્ડર વર્ષમાં ચારેય ગ્રેન્ડ સ્લેમ જીતનારી તે છેલ્લી ખેલાડી હતી.
વીમેન્સ ટેનિસ એસોસિએશન (ડબલ્યુટીએ (WTA)) દ્વારા ગ્રાફને સળંગ વિક્રમી 377 અઠવાડિયા માટે વિશ્વ ક્રમાંક.1 તરીકે ક્રમાંકિત કરવામાં આવી હતી, જે ડબલ્યુટીએ (WTA) અને એસોસિએશન ઓફ ટેનિસ પ્રોફેશનલ્સ દ્વારા ક્રમાંકો આપવાના શરૂ થયા પછી કોઇ પણ પુરૂષ કે સ્ત્રી ખેલાડી માટે સૌથી લાંબા સમયનો વિક્રમ છે. તેઓ ટેનિસના ઓપન એરામાં વર્ષનાં અંતે સૌથી વધુ વખત વિશ્વ ક્રમાંક.1 રહેવાનો વિક્રમ પણ ધરાવે છે, જે તેમણે આઠ વખત બનાવ્યો છે. તેમણે 107 સિંગલ્સ ટાઇટલ્સ જીત્યા છે, જે ડબલ્યુટીએ (WTA)ના કોઇ પણ સમયના ખેલાડીઓમાં માર્ટિના નવરાતિલોવા (167 ટાઇટલ્સ) અને ક્રિસ એવર્ટ (154 ટાઇટલ્સ) પછી ત્રીજા ક્રમે આવે છે.
ગ્રાફનું નોંધપાત્ર લક્ષણ એ હતું કે તે તમામ પ્રકારનાં કોર્ટ પર રમવાની આવડત ધરાવતી હતી. જેના લીધે દરેક ગ્રેન્ડ સ્લેમ ઓછામાં ઓછી ચાર વખત જીતનારી તે વિશ્વની એકમાત્ર ખેલાડી બની ગઇ હતી. તેણીએ છ ફ્રેન્ચ ઓપન સિંગલ્સ ટાઇટલો (એવર્ટ પછી બીજા ક્રમે) અને સાત વિમ્બલડન સિંગલ્સ ટાઇટલો (નવરાતિલોવા અને હેલેન વિલ્સ મૂડી પછીના ક્રમે) જીત્યાં છે. તમામ ત્રણ મહત્વના ટેનિસ કોર્ટ (ગ્રાસ કોર્ટ, ક્લે કોર્ટ અને હાર્ડ કોર્ટ) પર રમીને કેલેન્ડર યર ગ્રેન્ડ સ્લેમ જીતનારા તે એકમાત્ર ખેલાડી છે, કારણ કે તે પહેલા કેલેન્ડર યર ગ્રેન્ડ સ્લેમ જીતનારા ખેલાડીઓ ત્યારે થઇ ગયા જ્યારે ઓસ્ટ્રેલિયન અને યુએસ (US) ઓપન્સ ગ્રાસ કોર્ટ પર રમાતાં હતાં. 1987 ફ્રેન્ચ ઓપનથી 1990 ફ્રેન્ચ ઓપન સુધી ગ્રાફ સળંગ તેર ગ્રેન્ડ સ્લેમ સિંગલ્સ ફાઇનલ્સમાં પહોંચી હતી, જેમાંથી તેણીએ નવમાં વિજય મેળવ્યો હતો. પોતાનાં પ્રથમ ગ્રેન્ડ સ્લેમ વિજય એવા 1987 ફ્રેન્ચ ઓપનથી 1999 ફ્રેન્ચ ઓપનનાં છેલ્લા વિજય સુધી તેઓ 36 ગ્રેન્ડ સ્લેમ સિંગલ્સ સ્પર્ધાઓ રમ્યાં હતાં, જેમાં તેઓ 29 વખત ફાઇનલ્સમાં પહોંચીને 22 વખત ટાઇટલ જીત્યાં હતાં. તેઓ કુલ 31 ગ્રેન્ડ સ્લેમ સિંગલ્સ ફાઇનલ્સમાં પહોંચ્યાં હતાં, જે એવર્ટ (34 ફાઇનલ્સ) અને નવરાતિલોવા (32 ફાઇનલ્સ) પછી ત્રીજા ક્રમે આવે છે.
કેટલાક લોકો ગ્રાફને સૌથી મહાન મહિલા ખેલાડી તરીકે ગણે છે. બિલી જેન કિંગે 1999માં કહ્યું હતું કે, "સ્ટેફી ચોક્કસથી કોઇ પણ સમયની મહાન મહિલા ટેનિસ ખેલાડી છે." માર્ટિના નવરાતિલોવાએ પોતાની મહાન ખેલાડીઓની યાદીમાં ગ્રાફનો સમાવેશ કર્યો છે. એસોસિયેટેડ પ્રેસ દ્વારા નીમાયેલી નિષ્ણઆતોની પેનેલે ડિસેમ્બર 1999માં ગ્રાફને 20મી સદીની મહાન મહિલા ટેનિસ ખેલાડી તરીકે જાહેર કરી હતી. ટેનિસ લેખક સ્ટીવ ફ્લિન્કે તેમના પુસ્તક ધ ગ્રેટેસ્ટ ટેનિસ મેચીસ ઓફ ધ ટ્વેન્ટીઅથ સેન્ચ્યુરી માં સ્ટેફીની 20મી સદીના શ્રેષ્ઠ મહિલા ખેલાડી તરીકે ગણના કરી છે.
1999માં પોતે વિશ્વ ક્રમાંક.3 હતાં ત્યારે ગ્રાફે નિવૃત્તિ લીધી હતી. ઓક્ટોબર 2001માં તેમણે પૂર્વ વિશ્વ ક્રમાંક.1 પુરૂષ ટેનિસ ખેલાડી આન્દ્રે અગાસી સાથે લગ્ન કર્યા અને તેમને બે બાળકો, જેડન ગિલ અને જાઝ એલ્લે છે.
શરૂઆતની કારકિર્દી
સ્ટેફી ગ્રાફને ટેનિસનો પરિચય તેમના પિતા પીટર ગ્રાફે કરાવ્યો હતો, જે કાર અને વીમાના સેલ્સમેન તેમજ ઉભરતાં ટેનિસ કોચ હતાં. પીટરે તેમની સાડા-ત્રણ વર્ષની દિકરીને ઘરના બેઠકખંડમાં લાકડાનું રેકેટ ફેરવતાં શીખવ્યું. તેણીએ ચાર વર્ષની ઉંમરે જ કોર્ટ પર પ્રેક્ટિસ શરૂ કરી દીધી હતી અને પાંચ વર્ષની ઉંમરે તો પોતાની પ્રથમ સ્પર્ધા પણ રમી લીધી હતી. ખૂબ જ ઝડપથી તેણી નિયમિત રીતે જુનિયર સ્પર્ધાઓ જીતવા લાગી હતી, અને 1982માં તો તેણીએ યુરોપીયન ચેમ્પિયનશિપ્સ 12ની અને 18ની જીતી લીધી હતી.
ગ્રાફ ઓક્ટોબર 1982માં જર્મનીનાં સ્ટુટગાર્ટમાં પોતાની પ્રથમ વ્યવસાયિક સ્પર્ધામાં રમી હતી. તેણી પોતાની પ્રથમ તબક્કાની મેચ 6-4, 6-0થી ટ્રેસી ઓસ્ટિન સામે હારી ગઇ. ટ્રેસી બે વખતની યુએસ (US) ઓપન ચેમ્પિયન અને પૂર્વ વિશ્વ ક્રમાંક.1 ખેલાડી હતી. (બાર વર્ષ બાદ, ગ્રાફે ઇન્ડિયન વેલ્સ, કેલિફોર્નિયામાં એવર્ટ કપની બીજા તબક્કાની મેચમાં ઓસ્ટિનને 6-0, 6-0થી હરાવી હતી, જે બંનેની એકબીજા સામેની બીજી અને અંતિમ મેચ હતી.)
ગ્રાફે પોતાનાં પ્રથમ સંપૂર્ણ વ્યવસાયિક વર્ષની શરૂઆત 1983માં કહી હતી, જેમાં 13-વર્ષીય ગ્રાફને વિશ્વ ક્રમાંક.124 આપવામાં આવ્યો હતો. તે પછીના ત્રણ વર્ષમાં તેણીએ કોઇ જ ટાઇટલો જીત્યાં ન હતાં, પરંતુ તેણીનો ક્રમ નિયમિત સુધરતો રહ્યો હતો. જે 1983માં વિશ્વ ક્રમાંક. 98, 1984માં ક્રમાંક. 22 અને 1985માં ક્રમાંક. 6 થયો હતો. 1984માં, પ્રથમ વખત ગ્રાફ પર આંતરરાષ્ટ્રીય કક્ષાએ ધ્યાન ગયું કારણ કે વિમ્બલડનમાં સેન્ટર કોર્ટમાં રમાયેલી ચોથા તબક્કાની મેચમાં યુનાઇટેડ કિંગડમની જો ડ્યુરી સામેની મેચમાં તેણીએ લગભગ અપસેટ સર્જી દીધો હતો. ઓગસ્ટમાં 15-વર્ષીય છોકરી (સૌથી યુવાન વયે પ્રવેશ) તરીકે પશ્ચિમ જર્મનીનું પ્રતિનિધિત્વ કરીને તેણીએ લોસ એન્જલસમાં 1984 ઓલિમ્પિક ગેમ્સની ટેનિસની પ્રદર્શન મેચ પણ જીતી લીધી.
ગ્રાફ થાકી ન જાય તે હેતુથી તેના પિતા સમયપત્રક પર ખૂબ જ કડક નિયંત્રણો રાખતા હતા. ઉદાહરણ તરીકે, 1985માં તે યુએસ (US) ઓપન સુધીની માત્ર 10 જ સ્પર્ધામાં રમી હતી, જ્યારે અન્ય ઉભરતી ખેલાડી એવી આર્જેન્ટિનાની ગેબ્રિઅલા સબાટિનીએ ગ્રાફ કરતાં એક વર્ષ નાની હોવા છતાં 21 સ્પર્ધામાં ભાગ લીધો હતો. પીટરે ગ્રાફના અંગત જીવન પર પણ કડક લગામ રાખી હતી. પ્રવાસ વખતે ગ્રાફનું લક્ષ માત્ર પ્રેક્ટિસ અને મેચ રમવા પર જ હોવાને કારણે સામાજિક આમંત્રણોને નકારી કાઢવામાં આવતાં હતાં. પિતા સાથે કામ કરતાં અને બાદમાં કોચ એવા પાવેલ સ્લોઝિલ સાથે ગ્રાફ દિવસના ચાર કલાક સુધી પ્રેક્ટિસ કરતી હતી. મોટેભાગે તે એરપોર્ટથી સીધી જ પ્રેક્ટિસ કોર્ટ પર જ જતી હતી. આ પ્રકારે રમત પર ધ્યાન કેન્દ્રિત કરવાને લીધે પહેલેથી જ શરમાળ અને એકાંતપ્રિય સ્વભાવ ધરાવતી ગ્રાફને પ્રવાસનાં શરૂઆતનાં વર્ષોમાં ખૂબ જ ઓછા મિત્રો બન્યાં, પરંતુ તેનાથી તેની રમતમાં નિયમિત સુધારો ચોક્કસ આવ્યો.
1985માં અને 1986ની શરૂઆતમાં ગ્રાફ પ્રભુત્વ ધરાવતી માર્ટિના નવરાતિલોવા અને ક્રિસ એવર્ટ સામે મોટા પડકાર તરીકે ઊભરી આવી હતી. એ સમય દરમિયાન, ગ્રાફ એવર્ટ સામે છ વખત અને નવરાતિલોવા સામે ત્રણ વખત હારી ચૂકી હતી, જે તમામ પરાજય સીધા સેટોમાં થયાં હતાં. તેણી સ્પર્ધા જીતતી ન હતી, પરંતુ સતત સ્પર્ધાઓની ફાઇનલ્સ અને સેમિફાઇનલ્સમાં પહોંચી રહી હતી, જેમાં યુએસ (US) ઓપનમાં સેમિ ફાઇનલમાં તેણીનો નવરાતિલોવા સામેનો પરાજય મુખ્ય હતો.
13 એપ્રિલ, 1986માં ગ્રાફે પોતાની પ્રથમ ડબલ્યુટીએ (WTA) સ્પર્ધા જીતી અને હિલ્ટન હેડ, સાઉથ કેરોલિનામાં ફેમિલી સર્કલ કપની ફાઇનલમાં એવર્ટને પ્રથમ વખત હરાવી. (બાદમાં તેણી એવર્ટ સામે ક્યારેય હારી નહીં, અને સતત સાડા ત્રણ વર્ષ સુધી સાત વખત એવર્ટને હરાવી.) ગ્રાફે પછી એમેલિયા આઇલેન્ડ, ચાર્લસ્ટન અને બર્લિન ખાતેની તેમની ત્રણેય સ્પર્ધાઓ જીતી લીધી, જેમાં એમેલિયા આઇલેન્ડની સ્પર્ધાની ફાઇનલમાં નવરાતિલોવાને 6-2, 6-3થી હરાવીને ઉત્કૃષ્ટ પ્રદર્શન કર્યું. ફ્રેન્ચ ઓપનમાં ગ્રાફને ત્રીજો ક્રમાંક આપવામાં આવ્યો હતો, જોકે બધા તેમને સ્પર્ધા જીતવાના દાવેદાર તરીકે જોવા લાગ્યાં હતાં. જોકે, તેણીને વાઇરસ લાગ્યો અને હાના મેન્ડલિકોવા સામે ક્વાર્ટરફાઇનલ્સમાં 2-6, 7-6, 6-1થી તે હારી ગઇ. બીમારીને લીધે તેણીએ વિમ્બલડન સ્પર્ધા ગુમાવવી પડી અને થોડા અઠવાડિયા પછી થયેલા એક અકસ્માતમાં અંગૂઠો ભાંગી જતાં તેમનો લય તૂટી ગયો. યુએસ (US) ઓપન પહેલા તેણીએ માહવાહ ખાતે યોજાયેલી એક નાની સ્પર્ધા જીતીને પુનરાગમન કર્યું. વર્ષની સૌથી અનુમાનિત મેચમાંથી એક એવી યુએસ (US) ઓપનની સેમિફાઇનલમાં તેણીની ટક્કર નવરાતિલોવા સામે જ થઇ. આ મેચ 2 દિવસ સુધી રમાઇ હતી, જેમાં અંતે ત્રણ મેચ પોઇન્ટ બચાવનારી નવરાતિલોવાનો 6-1, 6-7, 7-6થી વિજય થયો હતો. બાદમાં, સીઝનના અંતે ન્યૂયોર્ક સિટીમાં વર્જિનીયા સ્લિમ્સ ચેમ્પિયનશિપ્સમાં ફરી એક વખત નવરાતિલોવા સામે ટકરાતાં પહેલા ગ્રાફે ટોક્યો, ઝુરિચ અને બ્રાઇટન ખાતે રમાયેલી ત્રણ સ્પર્ધાઓ સળંગ જીતી લીધી. આ વખતે, નવરાતિલોવાએ ગ્રાફને 7-6, 6-3, 6-2થી હરાવી.
પ્રગતિની શરૂઆતનું વર્ષ: 1987
બાદમાં ગ્રાફે નવરાતિલોવા સામે 7-5, 6-3થી વિમ્બલડન ફાઇનલ ગુમાવી, જે વર્ષનો તેનો પ્રથમ પરાજય હતો. જોકે, ત્રણ અઠવડિયા પછી વાનકુંવર, કેનેડામાં યોજાયેલી ફેડરેશન કપની ફાઇનલમાં તેણીએ સરળતાથી એવર્ટને 6-2, 6-1થી હરાવી. યુએસ (US) ઓપનની ફાઇનલમાં નવરાતિલોવાએ ગ્રાફને 7-6, 6-1થી હરાવતાં તેના અંતમાં કોઇ રોમાંચ ન રહ્યો.
1987માં ત્રણમાંથી બે ગ્રેન્ડ સ્લેમની ફાઇનલમાં નવરાતિલોવાએ ગ્રાફને હરાવી હતી, જોકે અન્ય રીતે ગ્રાફનું પ્રદર્શન સારું રહ્યું હોઇ (નવરાતિલોવાનાં ચારની સામે તે દસ ટાઇટલ જીતી હતી), નવેમ્બરમાં યોજાનારી વર્જિનીયા સ્લેમ ચેમ્પિયનશિપ્સમાં વિશ્વ ક્રમાંક. 1 કોણ તે નક્કી થવાનું હતું. જોકે ક્વાર્ટરફાઇનલ્સમાં અપસેટ સર્જીને સબાટિનીએ જ નવરાતિલોવાને હરાવી દેતાં અને બાદમાં ગ્રાફે સબાટિનીને ફાઇનલમાં પરાજય આપતાં તેણીએ મોટાભાગના નિરીક્ષકોની નજરમાં પ્રથમ ક્રમાંક મેળવી લીધો હતો, કારણ કે વર્ષના અંતે તેણીનો 74-2નો મેચ રેકોર્ડ હતો.
"ગોલ્ડન સ્લેમ": 1988
ગ્રાફે 1988ના વર્ષની શરૂઆત ઓસ્ટ્રેલિયન ઓપનની ફાઇનલમાં ક્રિસ એવર્ટને 6-1, 7-6થી હરાવીને કરી. સમગ્ર સ્પર્ધા દરમિયાન ગ્રાફે એક પણ સેટ ગુમાવ્યો ન હતો અને કુલ માત્ર 29 જ ગેમ ગુમાવી હતી.
ફ્રેન્ચ ઓપન ખાતે ગ્રાફે 32 જ મિનિટની ફાઇનલમાં નતાશા ઝવેરેવાને હરાવીને સફળતાપૂર્વક પોતાનું ટાઇટલ જાળવી રાખ્યું. 1911 પછી ગ્રેન્ડ સ્લેમ ફાઇનલમાં બેવડી બેગલ પ્રથમ વાર નોંધાઇ હતી.
ચોથા તબક્કામાં માર્ટિના નવરાતિલોવાને હરાવી દેનારી ઝવેરેવા સમગ્ર મેચ દરમિયાન માત્ર 13 જ પોઇન્ટ જીતી શકી હતી.
બાદમાં વિમ્બલડન આવ્યું, જ્યાં નવરાતિલોવાએ સળંગ છ ટાઇટલો જીત્યાં હતાં. ફાઇનલમાં નવરાતિલોવા સામે 7-5, 2-0થી પાછળ હોવા છતાં ગ્રાફે 5-7, 6-2, 6-1થી મેચને જીતી લીધી. બાદમાં તે હેમ્બર્ગ અને માહવાહ (જ્યાં તેણીએ સમગ્ર સ્પર્ધા દરમિયાન માત્ર આઠ જ ગેમ ગુમાવી)માં સ્પર્ધાઓ જીતી.
યુએસ (US) ઓપન ખાતે ગ્રાફે સબાટિનીને ત્રણ-સેટની ફાઇનલમાં હરાવીને કેલેન્ડર યર ગ્રેન્ડ સ્લેમ જીત્યું. તે પહેલા આ પ્રકારનું પરાક્રમ 1953માં મૌરીન કોન્નોલી બ્રિન્કર અને 1970માં માર્ગારેટ કોર્ટ જ કર્યું હતું.
વર્ષના અંતે વર્જિનીયા સ્લિમ્સ ચેમ્પિયનશિપ્સ ખાતે પામ શ્રીવેરે ગ્રાફને હરાવીને અપસેટ સર્જ્યો. વર્ષ દરમિયાન ગ્રાફની આ ત્રીજી હાર હતી. 1988 બીબીસી (BBC) ઓવરસીઝ સ્પોર્ટસ પર્સનાલિટી ઓફ ધ યર તરીકે તેણીને સન્માનિત કરવામાં આવી.
1989
1989ની શરૂઆતમાં પ્રચલિત માન્યતાઓ પ્રમાણે ગ્રાફ વધુ એક ગ્રેન્ડ સ્લેમ જીતશે તેવી અટકળો વહેતી થઇ ગઇ હતી. માર્ગારેટ કોર્ટ જેવા નિરીક્ષકોએ કહ્યું હતું કે ગ્રાફ હજુ ઘણી વખત ગ્રેન્ડ સ્લેમ જીતી શકે છે. અને આશાઓ પ્રમાણે જ વર્ષની શરૂઆત થઇ. ઓસ્ટ્રેલિયન ઓપન ખાતે ફાઇનલમાં હેલેના સુકોવાને હરાવીને ગ્રાફે ગ્રેન્ડ સ્લેમની સંખ્યા પાંચ પર પહોંચાડી. સેમિફાઇનલમાં તેણીએ ગેબ્રિઅલા સબાટિનીને 6-3, 6-0થી હરાવ્યાની ઘટનાને અનુભવી નિરીક્ષક ટેડ ટિન્લિંગે "કદાચ, મેં જોયેલી ટેનિસની શ્રેષ્ઠ રમત" તરીકે વર્ણવી હતી.
ગ્રાફે આ પ્રકારનાં સરળ વિજયો મેળવવાનું તે પછીની વોશિંગ્ટન, ડી.સી. (D.C.), સાન એન્ટોનિયો, ટેક્સાસ, બોકા રેટન, ફ્લોરિડા અને હિલ્ટન હેડ, સાઉથ કેરોલિના ખાતેની સ્પર્ધાઓમાં પણ ચાલુ રાખ્યું. વોશિંગ્ટન, ડી.સી. (D.C.) સ્પર્ધા નોંધનીય રહી હતી કારણ કે ગ્રાફ ઝિના ગેરિસન સામેની ફાઇનલમાં પ્રથમ વીસ પોઇન્ટ જીતી હતી. બોકા રેટન ફાઇનલમાં ગ્રાફે ક્રિસ એવર્ટની સામેની સાત ફાઇનલ મેચોમાં પ્રથમ વખત કોઇ સેટ ગુમાવ્યો હતો.
ક્લે કોર્ટ પરની ત્યાર પછીની એમેલિયા આઇલેન્ડ સ્પર્ધાની ફાઇનલમાં ગ્રાફે સબાટિની સામે હારીને વર્ષની પોતાની પ્રથમ મેચ ગુમાવી, જોકે યુરોપીયન ક્લે કોર્ટ પર હેમ્બર્ગ અને બર્લિનમાં વિજયો મેળવીને તેણીએ પુનરાગમન કર્યું.
ગ્રાફનાં ગ્રેન્ડ સ્લેમ વિજયોનો સિલસિલો ફ્રેંચ ઓપનમાં તૂટ્યો, જ્યાં સ્પેનની 17 વર્ષીય આરાંક્ષા સાંચેઝ વિકારિયોએ ગ્રાફને ત્રણ સેટોમાં હરાવી. ગ્રાફે મેચ બચાવવા માટે ત્રીજા સેટમાં 5-3ના સ્કોરે સર્વિસ કરી, પરંતુ સરખા પોઇન્ટે તેણીએ ગેમ ગુમાવી અને મેચમાં વધારાના ત્રણ પોઇન્ટ મેળાવ્યા સિવાય વધુ કંઇ પણ તે ન કરી શકી. સેમિફાઇનલમાં મોનિકા સેલેસને 6-3, 3-6, 6-3થી હરાવવામાં પણ તેને સંઘર્ષ કરવો પડ્યો હતો.
જોકે ગ્રાફે વિમ્બલડનની ફાઇનલમાં માર્ટિના નવરાતિલોવાને 6-2, 6-7, 6-1થી હરાવીને પુનરાગમન કર્યું, જે પહેલા તેણીએ ચોથા તબક્કાની મેચમાં સેલેસને 6-0, 6-1થી, ક્વાર્ટરફાઇનલમાં સાંચેઝ વિકારિયો અને સેમિફાઇનલમાં ક્રિસ એવર્ટને હરાવી હતી.
ઝુરિચ અને બ્રાઇટન ખાતેના વિજયો બાદ વર્જિનીયા સ્લિમ્સ ચેમ્પિયનશિપ્સમાં ગ્રાફે નવરાતિલોવાને ફાઇનલમાં 6-4, 7-5, 2-6, 6-2થી હરાવીને પોતાનું ટોચનું સ્થાન વધુ મજબૂત કર્યું. ગ્રાફે 1989નું વર્ષ 86-2 મેચ રેકોર્ડ સાથે પૂરૂં કર્યું અને સમગ્ર વર્ષ દરમિયાન તેણીએ માત્ર બાર જ સેટ ગુમાવ્યાં હતાં.
1990
ગ્રાફે ઓસ્ટ્રેલિયન ઓપનની ફાઇનલમાં મેરી જો ફર્નાન્ડીઝને હરાવી હતી, જે છેલ્લા નવ ગ્રેન્ડ સ્લેમમાં તેણીનું આઠમુ ગ્રેન્ડ સ્લેમ સિંગલ્સ ટાઇટલ હતું. તેમનો જીતવાનો સિલસિલો (1989 ફ્રેન્ચ ઓપનથી અપરાજીત ગ્રાફ આરાંક્ષા સાંચેસ વિકારિયો સામે હારી) ટોક્યો, એમેલિયા આઇલેન્ડ અને હેમ્બર્ગમાં વિજયો સાથે ચાલુ રહ્યો. બર્લિનમાં ફાઇનલમાં મોનિકા સેલેસ સામે હાર્યા પહેલાં તે પોતાનો અપરાજીત રહેવાનો વિક્રમ 66 પર લઇ ગઇ (ડબલ્યુટીએ (WTA)ના ઇતિહાસમાં માર્ટિના નવરાતિલોવાના 74 વિજયો પછી બીજા ક્રમે).
બર્લિન ટુર્નામેન્ટ ચાલતી હતી ત્યારે જ જર્મનીમાં સૌથી વધુ ફેલાવો ધરાવતાં ટેબ્લોઇડ બિલ્ડ દ્વારા ગ્રાફના પિતાને સંડોવતાં એક કૌભાંડનો લેખ વહેતો કરવામાં આવ્યો. આ બાબતે વિમ્બલડન ખાતેની પત્રકાર પરિષદમાં સામનો કરવો પડ્યો ત્યારે ગ્રાફને પ્રશ્નોના જવાબ આપવામાં સમસ્યા સર્જાઇ હતી, અને તે રડી પડી હતી. બાદમાં વિમ્બલડન સત્તાવાળાએ જો તે વિવાદ બાબતે પ્રશ્નો પૂછવા હોય તો ભવિષ્યમાં કોઇ પણ પત્રકાર પરિષદ ન યોજવાની ચીમકી ઉચ્ચારી હતી. આ કૌભાંડે ગ્રાફના પ્રદર્શન પર અસર કરી હતી કે નહીં તે બાબતે ચર્ચાઓ શરૂ થઇ ગઇ. જુલાઇ 1990માં સ્ટર્ન સામાયિકને આપેલી મુલાકાતમાં ગ્રાફે જણાવ્યું હતું કે, "હું હંમેશની જેમ લડત આપી શકી ન હતી."
ફ્રેન્ચ ઓપનની ફાઇનલમાં ગ્રાફનો ફરી 7-6, 6-4થી મોનિકા સેલેસ સામે પરાજય થયો, જેમાં સેલેસે પ્રથમ સેટ ટાઇબ્રેકરમાં સળંગ ચાર સેટ પોઇન્ટ બચાવ્યાં હતાં. વિમ્બલડનની સેમિફાઇનલમાં ગ્રાફ ઝિના ગેરિસન સામે હારી ગઇ. મોન્ટ્રિઅલ અને સાન ડિએગોમાં વિજયો પછી ગ્રાફ યુએસ (US) ઓપનની ફાઇનલમાં પહોંચી, જ્યાં સબાટિની સામે તેનો સીધા સેટોમાં જ પરાજય થયો. યુએસ (US) ઓપન પછી ગ્રાફે ચાર ઇનડોર સ્પર્ધાઓ જીતી, પરંતુ વર્જિનીયા સ્લિમ્સ ચેમ્પિયનશિપ્સની સેમિફાઇનલમાં ફરી એક વખત તે સબાટિની સામે હારી ગઇ. 1990માં ગ્રાફ માત્ર એક જ સિંગલ્સ ગ્રેન્ડ સ્લેમ મુકાબલો જીતી હોવા છતાં તે વર્ષ તેણે ટોચની ખેલાડી તરીકે જ પૂરૂં કર્યું.
1991
ઇજાની સમસ્યાઓ, અંગત તકલીફો અને રમતની ધાર ગુમાવવાના કારણે 1991નું વર્ષ ગ્રાફ માટે કાઠું રહ્યું. મહિલા પ્રવાસમાં સેલેસે પોતાને પ્રભુત્વ ધરાવતી નવી ખેલાડી તરીકે સ્થાપીને ઓસ્ટ્રેલિયન ઓપન, ફ્રેન્ચ ઓપન અને યુએસ (US) ઓપન જીતી લીધા. માર્ચમાં તો તેણીએ ગ્રાફનો સળંગ 186 અઠવાડિયા વિશ્વ ક્રમાંક. 1 રહેવાનો વિક્રમ પણ તોડી નાખ્યો. વિમ્બલડન જીતીને ગ્રાફે ટૂંક જ સમયમાં ફરીથી ટોચનો ક્રમ મેળવ્યો તો ખરો પરંતુ યુએસ (US) ઓપનમાં નવરાતિલોવા સામે હાર સાથે તેણીએ ફરીથી તે સ્થાન ગુમાવ્યું.
બાદમાં ગ્રાફ યાના નોવોત્ના સામે ઓસ્ટ્રેલિયન ઓપનમાં હારી ગઇ. 1986 ફ્રેન્ચ ઓપન પછી પ્રથમ વખત એવું બન્યું હતું કે તે સિંગલ્સ ગ્રેન્ડ સ્લેમ સ્પર્ધાની સેમિફાઇનલમાં પહોંચી ન હોય. તે પછીની ત્રણ સ્પર્ધાઓમાં તેણીએ ગેબ્રિઅલા સબાટિની સામેની પોતાની ત્રણેય મેચો ગુમાવી. જોકે બાદમાં સાન એન્ટોનિયોમાં યોજાયેલી યુ.એસ. (U.S.) હાર્ડકોર્ટ ચેમ્પિયનશિપ્સની ફાઇનલમાં તેણીએ મોનિકા સેલેસને હરાવી સ્પર્ધા જીતી લીધી. એમેલિયા આઇલેન્ડ, ફ્લોરિડામાં સબાટિની સામે પોતાની સળંગ પાંચમી મેચ ગુમાવ્યા બાદ ગ્રાફે ફરી એક વખત હેમ્બર્ગની ફાઇનલમાં સેલેસને હરાવી. બર્લિનમાં સ્પર્ધા જીત્યા બાદ, ફ્રેન્ચ ઓપનની સેમિફાઇનલમાં ગ્રાફે પોતાની કારકિર્દીના સૌથી ખરાબ પરાજયોમાંથી એક કહી શકાય તેવો પરાજય મેળવ્યો. જેમાં આરાંક્ષા સાંચેસ વિકારિયો સામે તે માત્ર બે જ ગેમ જીતી શકી અને 1984 પછી પ્રથમ વખત 6-0થી સેટ ગુમાવ્યો. જોકે, ગ્રાફે આ વર્ષે પોતાનું ત્રીજું વિમ્બલડન ટાઇટલ મેળવ્યું, જેમાં ફાઇનલમાં તેણે સાબટિનીને પરાજય આપ્યો. બાદમાં યુએસ (US) ઓપનમાં નવરાતિલોવાએ તેને 7-6, 6-7, 6-4થી પરાજય આપ્યો, જે ચાર વર્ષમાં ગ્રાફ સામે તેણીનો પ્રથમ વિજય હતો. ગ્રાફે બાદમાં લેઇપઝિગ ક્વાર્ટરફાઇનલમાં જુદિથ વીસનરને હરાવીને પોતાની કારકિર્દીનો 500મો વિજય મેળવ્યો. ઝુરિચ અને બ્રાઇટન ખાતે બે ઇન્ડોર સ્પર્ધાઓ જીતી લીધા બાદ તે ફરી એક વખત વર્જિનીયા સ્લિમ્સ ચેમ્પિયનશિપ્સમાં નિષ્ફળ ગઇ અને ક્વાર્ટર ફાઇનલમાં નોવોત્ના સામે તેનો પરાજય થયો. પરાજય પછી તરત જ તેણીએ લાંબા-સમયથી પોતાના કોચ એવા પાવેલ સ્લોઝિલ સાથે છેડો ફાડ્યો.
1992
જર્મન ઓરીની માંદગીએ ગ્રાફને 1992ની પ્રથમ મહત્વની સ્પર્ધા ઓસ્ટ્રેલિયન ઓપન ચૂકી જવા મજબૂર કરી. તેનું સમગ્ર વર્ષ પરાજયથી ભરેલું રહ્યું અને પોતાની પ્રથમ ચાર સ્પર્ધામાંથી ત્રણમાં તેની હાર થઇ, જોકે બોકા રેટન, ફ્લોરિડામાં તેની આશ્ચર્યજનક રીતે જીત થઇ. હેમ્બર્ગ અને બર્લિનના વિજયોએ (બંનેની ફાઇનલ્સમાં આરાંક્ષા સાંચેઝ વિકારિયોને હરાવીને) તેને ફ્રેન્ચ ઓપન માટે તૈયાર કરી, જ્યાં સેમિફાઇનલ્સમાં પ્રથમ સેટ 6-0થી ગુમાવ્યાં બાદ તેણીએ સાંચેઝ વિકારિયોને હરાવી. ફાઇનલમાં તેણીએ મોનિકા સેલેસ સાથેની પ્રતિસ્પર્ધા તાજી કરી, જોકે ત્રીજા સેટમાં સેલેસ 10-8થી જીતી ગઇ. સેલેસ છેક પાંચમા મેચ પોઇન્ટમાં આ મેચ જીતી; તે પહેલાં ગ્રાફ મેચની જીતની 2 પોઇન્ટ નજીક પહોંચી ગઇ હતી. વિમ્બલડનમાં શરૂઆતના તબક્કાની મેચોમાં તળિયાના ક્રમ ધરાવતી મેરિયાન દે સ્વાર્દત અને પેટ્ટી ફેન્ડિક સામે ત્રણ સેટમાં જીત્યાં પછી તેણીએ ક્વાર્ટરફાઇનલમાં નતાશા ઝવેરેવાને, સેમિફાઇનલમાં સબાટિનીને અને ફાઇનલમાં 6-2, 6-1થી સેલેસને હરાવી. પોતાના ડરકવાનાં અવાજો સામે માધ્યમો અને ખેલાડીઓએ મોટાપાયે ટીકાઓ કરતાં સેલેસ આ મેચ સંપૂર્ણ મૌન સાથે રમી હતી. બાદમાં ગ્રાફે ફેડ કપની તમામ પાંચ મેચો જીતીને ફાઇનલમાં જર્મનીને સ્પેનને હરાવવામાં મદદ કરી હતી, જેમાં તેણીએ સાંચેઝ વિકારિયોને 6-4, 6-2થી હરાવી હતી. બાર્સેલોના ખાતેની ઓલિમ્પિક રમતોની ફાઇનલમાં જેનિફર કેપ્રિઆતી સામે હારી જતાં ગ્રાફે રજત ચંદ્રકથી જ સંતોષ માનવો પડ્યો. યુએસ (US) ઓપનની ક્વાર્ટરફાઇનલમાં અપસેટ સર્જીને સાંચેઝ વિકારિયોએ ગ્રાફને 7-6(5), 6-3થી હરાવી. પાનખર ઋતુમાં ચાર સળંગ ઇન્ડોર સ્પર્ધાઓ જીતતાં તેણીનું વર્ષ સુધર્યું, જોકે સતત ત્રીજા વર્ષ માટે તે વર્જિનીયા સ્લિમ્સ ચેમ્પિયનશિપ્સ જીતવામાં નિષ્ફળ ગઇ, જ્યાં પ્રથમ તબક્કામાં જ તે લોરી મેકનેઇલ સામે હારી ગઇ.
1993
ઓસ્ટ્રેલિયન ઓપનની ફાઇનલમાં મોનિકા સેલેસે ગ્રાફને ત્રણ સેટોમાં 4-6, 6-3, 6-2થી હાર આપી. તેમની વચ્ચે ઝડપથી આગળ વધી રહેલી પ્રતિસ્પર્ધા આ મેચ પછી ઠંડી પડી ગઇ. હેમ્બર્ગમાં સેલેસ અને માગ્દાલીના મલીવા વચ્ચેની ક્વાર્ટરફાઇનલ દરમિયાન ગ્રાફના જર્મન પ્રસંશક અને માનસિક રોગી ગુન્ટર પાર્શેએ સેલેસનાં ખભાંનાં હાડકા વચ્ચે ચાકુથી હુમલો કર્યો. આ પ્રસંશકે દાવો કર્યો હતો કે તેણે આ હુમલો ગ્રાફને ફરીથી વિશ્વ ક્રમાંક. 1 મેળવવા મદદ થાય તે માટે કર્યો હતો. બે વર્ષથી વધુ સમય વીત્યાં પછી સેલેસ ફરી પાછી કોર્ટ પર પરત ફરી.
1994
વર્ષો પછી દેખીતી રીતે પ્રથમ વખત ગ્રાફ ઇજામુક્ત થઇ હતી. જેથી ગ્રાફે આ વર્ષની શરૂઆત ઓસ્ટ્રેલિયન ઓપન જીતીને કરી, જ્યાં તેણીએ આરાંક્ષા સાંચેઝ વિકારિયો સામે માત્ર બે ગેમ ગુમાવીને ફાઇનલ જીતી હતી. તે પછીની પોતાની ચારેય સ્પર્ધાઓ તેણીએ સરળતાથી જીતી. વર્ષમાં સતત 54 સેટ જીત્યા પછી મિયામી ફાઇનલમાં નતાશા ઝવેરેવા સામે તેણીએ વર્ષનો પ્રથમ સેટ ગુમાવ્યો. 1994માં સળંગ 36 વિજયો પછી તે હેમ્બર્ગ ફાઇનલમાં પ્રથમ વખત સાંચેઝ વિકારિયો સામે ત્રણ સેટમાં હારી. પછી તેણીએ પોતાનું આઠમુ જર્મન ઓપન જીત્યું, પરંતુ આ સ્પર્ધાની ક્વાર્ટરફાઇનલમાં જુલી હેલાલ્ડ સામે માંડ મળેલી જીત હતી, જે ગ્રાફની રમત ધીરેધીરે ખરાબ થતી જતી હોવાની સૂચક હતી. બાદમાં ગ્રાફે મેરી પીયર્સ સામે ફ્રેન્ચ ઓપનની સેમિફાઇનલ ગુમાવી અને ખરાબ પ્રદર્શન જારી રાખતાં વિમ્બલડનના પ્રથમ તબક્કામાં જ લોરી મેકનેઇલ સામેની મેચ પણ ગુમાવી, જે છેલ્લા દશ વર્ષની ગ્રેન્ડ સ્લેમ સ્પર્ધાના પ્રથમ તબક્કામાં તેનો પ્રથમ પરાજય હતો. જોકે તે પછીના મહિને ગ્રાફ સાન ડિએગો સ્પર્ધા જીતવામાં સફળ રહી પરંતુ ફાઇનલમાં સાંચેઝ વિકારિયોને હરાવવાના ચક્કરમાં તેણીએ પોતાની લાંબા-સમયની પીઠની ઇજાને વધુ ગંભીર બનાવી દીધી. બાદમાં તે કમર પટો પહેરવા લાગી અને તેણીનાં યુએસ (US) ઓપન રમવા બાબતે અનિશ્ચિતતા પ્રવર્તતી રહી. જોકે અંતે તેણે સારવાર અને મેચ પહેલાના બે કલાક સ્ટ્રેચિંગ (હાથ-પગ અને સ્નાયુઓને ખેંચવા)ની મદદથી રમવાનું પસંદ કર્યું. ગ્રાફ સ્પર્ધાની ફાઇનલમાં પહોંચી ગઇ અને સાંચેઝ વિકારિયો સામેનો પ્રથમ સેટ પણ તેણીએ જીતી લીધો. જોકે સાંચેઝ વિકારિયોએ ગ્રાફ સામે પોતાનો છેલ્લો વિજય નોંધાવ્યો. જોકે તેણીની પીઠની ઇજા વકરતાં તે પછીના બે સેટ તેણીએ ગુમાવી દીધા. તે પછીના નવ અઠવાડિયા તે કોર્ટથી દૂર રહી, અને વર્જિનીયા સ્લિમ્સ ચેમ્પિયનશિપ્સમાં પુનરાગમન કર્યું. જોકે ક્વાર્ટરફાઇનલમાં તે પીઅર્સ સામે હારી ગઇ.
1995
આ વર્ષે ઇજાએ ગ્રાફને ઓસ્ટ્રેલિયન ઓપનથી દૂર રાખી. પુનરાગમન કરતાં તેણીએ આરાંક્ષા સાંચેઝ વિકારિયોને ફ્રેચ ઓપન અને વિમ્બલડન બંન્નેને ફાઇનલમાં પરાસ્ત કરી. 1993ના હુમલા પછી યુએસ (US) ઓપન મોનિકા સેલેસનું પ્રથમ ગ્રેન્ડ સ્લેમ હતું. સેલેસ અને ગ્રાફની ફાઇનલમાં ટક્કર થઇ, જેમાં ગ્રાફે 7-6, 0-6, 6-3થી વિજય મેળવ્યો. બાદમાં સીઝનના અંતે ગ્રાફે પોતાના દેશની જ આંકે હ્યુબરને પાંચ-સેટની ફાઇનલમાં (6-1, 2-6, 6-1, 4-6, 6-3) 2 કલાક અને 46 મિનિટમાં હરાવીને વર્ષની પૂર્ણાહૂતિ કરી. ડબલ્યુ.ટી.એ.(WTA) ટૂર ચેમ્પીયેન્શીપ્સ
અંગત રીતે જોઇએ તો 1995નું વર્ષ ગ્રાફ માટે કપરું રહ્યું. આ વર્ષે જર્મન સત્તાવાળાઓએ ગ્રાફ પર તેની કારકિર્દીની શરૂઆતમાં કરવેરાની ચોરી કરી હોવાનો આક્ષેપ કર્યો. પોતાના બચાવમાં તેણીએ કહ્યું કે પિતા પીટર તેના નાણાંકિય વહીવટકર્તા હતાં અને તે સમયે તેણીની આવક સંબધિત તમામ નાણાંકિય બાબતો પિતાના સંચાલન હેઠળ હતી. આ નિવેદન બાદ પીટરને 45 મહિનાની જેલની સજા ફટકારવામાં આવી. જોકે 25 મહિના પછી તેમને છોડી દેવામાં આવ્યાં. 1997માં સ્ટેફી ગ્રાફે 1.3 મિલિયન ડ્યુશ માર્કનો દંડ ભરવાની અને દાન કરવાની તૈયારી સરકારને દર્શાવતાં પ્રોઝેક્યુટર્સે તેમની સામેના કેસો પાછા ખેંચી લીધા.
1996
ઇજાના કારણે ગ્રાફ ફરીથી ઓસ્ટ્રેલિયન ઓપન ચૂકી ગઇ. જોકે બાદમાં તેણીએ અન્ય ત્રણેય ગ્રેન્ડ સ્લેમ ટાઇટલો જાળવી રાખ્યા, જે તેણીએ એક વર્ષ પહેલાં જીત્યાં હતાં. ખૂબ જ રોમાંચક ફ્રેન્ચ ઓપનની ફાઇનલમાં ગ્રાફ ફરીથી આરાંક્ષા સાંચેઝ વિકારિયો પર ભારે પડી અને ત્રીજો સેટ 10-8થી જીતી લીધો. તે પછી તો ગ્રાફે વિમ્બલડન ફાઇનલમાં સાંચેઝ વિકારિયો સામે અને યુએસ (US) ઓપન ફાઇનલમાં મોનિકા સેલેસ સામે સીધા સેટોમાં વિજયો મેળવ્યાં. માર્ટિના હિંગિસ સામે પાંચ સેટથી વિજય મેળવીને ગ્રાફ પોતાનું પાંચમુ અને અંતિમ ચેઝ ચેમ્પિયનશિપ્સ ટાઇટલ પણ જીતી. ડાબા ઘૂંટણ પર ઇજાને કારણે તે એટલાન્ટામાં યોજાયેલા 1996 ઉનાળુ ઓલિમ્પિક્સમાં પણ ભાગ લઇ શકી નહીં.
પ્રવાસના અંતિમ વર્ષો: 1997-99
ગ્રાફની કારકિર્દીના છેલ્લા વર્ષો ઇજાઓથી છવાયેલા રહ્યાં, જેમાં ઘૂંટણ અને કમરની ઇજાઓ મુખ્ય હતી. તેણીએ પોતાનો વિશ્વ ક્રમાંક. 1 ગુમાવતાં માર્ટિના હિંગિસ ટોચ પર આવી અને દસ વર્ષમાં પ્રથમ વખત એવું બન્યું કે ગ્રાફ એક પણ ગ્રેન્ડ સ્લેમ જીતી શકી નહીં. 1997માં ગ્રાફ ઓસ્ટ્રેલિયન ઓપનના ચોથા તબક્કામાં અમાન્ડા કોએત્ઝર સામે સીધા સેટોમાં 2-6, 5-7થી હારી ગઇ. ઇજાને લીધે કેટલાય મહિના ઘેર બેઠા પછી ગ્રાફે બર્લિનમાં યોજાયેલા જર્મન ઓપનમાં ઘરેલુ દર્શકો સમક્ષ પુનરાગમન કર્યું, જેની ક્વાર્ટર ફાઇનલમાં અમાન્ડા કોએત્ઝરે તેને માત્ર 56 મિનિટમાં 6-0, 6-1થી હાર આપતાં ગ્રાફનો કારકિર્દીનો સૌથી ખરાબ પરાજય થયો હતો. ફ્રેન્ચ ઓપનમાં ગ્રાફ ફરીથી અમાન્ડા કોએત્ઝર સામે સીધી સેટોમાં 6-1, 6-4 હારી ગઇ. તે પછી ઇજાના કારણે ગ્રાફ વિમ્બલડન રમી શકી નહીં.
1998માં વર્ષનો લગભગ અડધો પ્રવાસ ચૂકી ગયા બાદ, ગ્રાફે વિશ્વ ક્રમાંક. 2 માર્ટિના હિંગિસ અને વિશ્વ ક્રમાંક. 1 લિન્ડસે ડેવનપોર્ટને હરાવીને ફિલાડેલ્ફિયા ટાઇટલ જીત્યું. સીઝનના અંતે ચેઝ ચેમ્પિયનશિપ્સના પ્રથમ તબક્કામાં ગ્રાફે વિશ્વ ક્રમાંક. 3 યાના નોવોત્નાને હાર આપી.
1999ની શરૂઆતમાં ઓસ્ટ્રેલિયન ઓપન પહેલાંની સીડનીની સ્પર્ધામાં બીજા તબક્કામાં તેણીએ સેરેના વિલિયમ્સને અને ક્વાર્ટર ફાઇનલ્સમાં વિનસ વિલયમ્સન હરાવી, જોકે સેમિફાઇનલમાં તે લિન્ડસે ડેવનપોર્ટ સામે હારી ગઇ. બાદમાં ગ્રાફ મોનિકા સેલેસ સામે 7-5, 6-1થી હાર્યા પહેલાં ઓસ્ટ્રેલિયન ઓપનની ક્વાર્ટર ફાઇનલ્સ સુધી પહોંચવામાં સફળ રહી. મેચ પછી ગ્રાફે કહ્યું હતું કે 1998 કોરલ ડબલ્યુટીએ (WTA) ચેમ્પિયનશિપ્સમાં મોનિકા સેલેસે તેમની મેચમાં જે રીતે શરૂઆત કરી હતી તે જોતાં હું મેચમાં અત્યંત નાસીપાસ હતી.
પછી ગ્રાફ તેની નવમી વિમ્બલડન સિંગલ્સ ફાઇનલમાં પહોંચી, જ્યાં તેની ડેવનપોર્ટ સામે 6-4, 7-5થી હાર થઇ. વિમ્બલડન મિક્સ્ડ ડબલ્સમાં ગ્રાફે જોહ્ન મેકએન્રો સાથે જોડી બનાવી, પરંતુ સિંગલ્સ ફાઇનલ મુકાબલા માટે પોતાના ઘૂંટણને સાજો રાખવાના હેતુથી તે મિક્સ્ડ સેમિફાઇનલ તબક્કામાં જ ખસી ગઇ.
ઓગસ્ટ 1999માં સાન ડિએગોની મેચમાંથી નિવૃત્ત થયા પછી ગ્રાફે મહિલા પ્રવાસમાંથી પોતાની નિવૃત્તિ જાહેર કરી. નિવૃત્તિ જાહેર કરતી વખતે તે વિશ્વ ક્રમાંક. 3 હતી. ગ્રાફે કહ્યું હતું કે, "ટેનિસમાં મારે જે કરવું હતું તે તમામ ચીજો મેં કરી લીધી છે. મને લાગે છે કે મારે હવે કશુંય કરવાનું બાકી રહેતું નથી. વિમ્બલડન [1999માં] પછીના અઠવાડિયા મારા માટે સરળ ન હતાં. હવે મને પહેલાં જેવો આનંદ મળતો નથી. વિમ્બલડન પછી મારી કારકિર્દીમાં પ્રથમ વખત એવું બન્યું છે કે મને કોઇ સ્પર્ધામાં જવાની ઇચ્છા ન થતી હોય. ભૂતકાળમાં મારી પાસે જે પ્રેરકબળ હતું તે હવે નથી રહ્યું."
2005
વર્લ્ડ ટીમ ટેનિસની એક મેચમાં હ્યુસ્ટન રેંગલર્સ ટીમ સામે ગ્રાફ રમી હતી. ત્રણ મેચોમાંથી ગ્રાફનો બે મેચમાં પરાજય થયો હતો. દરેક મેચ એક સેટની જ હતી. ગ્રાફે પોતાની સિંગલ્સ મેચ એલેના લિખોવ્ત્સેવા સામે 5-4થી ગુમાવી. મહિલા ડબલ્સ મુકાબલામાં તેણીએ આન્સ્લે કારગિલ સાથે જોડી બનાવીને અન્ના કુર્નિકોવા અને લિખોવ્ત્સેવાને ટક્કર આપવાનો પ્રયત્ન કર્યો, જોકે તેની જોડી 5-2થી હારી ગઇ. જોકે તેઓ મિક્સ્ડ ડબલ્સ મેચમાં સફળ રહ્યાં. ગ્રાફે વ્યવસાયિક ટેનિસમાં પુનરાગમનની વાતને સંપૂર્ણ રીતે નકારી કાઢતાં કહ્યું કે, "મને રમવામાં ઘણી મજા આવી. જોકે રમત મારા ધાર્યા પ્રમાણેની ન હતી."
2009
વિમ્બલડન સેન્ટર કોર્ટ ખાતે નવા નંખાયેલા છાપરાની ટેસ્ટ અને ઊજવણી માટે ગ્રાફે કિમ ક્લાઇસ્ટર્સ સામે સિંગલ્સ પ્રદર્શન મેચ તેમજ પતિ આન્દ્રે અગાસી સાથે જોડી બનાવીને ટીમ હેનમેન અને ક્લાઇસ્ટર્સ સામે ડબલ્સની પ્રદર્શન મેચ રમી હતી. તેણીએ ક્લાઇસ્ટર્સ સામેની લાંબી એક-સેટની સિંગલ્સ મેચ અને મિક્સ્ડ ડબલ્સ મેચ એમ બંને મેચ ગુમાવી.
2010
ધ એલ્ટન જોહ્ન એઇડ્સ ફાઉન્ડેશનને મદદ કરવા માટે ગ્રાફે વોશિંગ્ટન, ડી.સી.(D.C.)માં વર્લ્ડ ટીમ ટેનિસ સ્મેશ હિટ્સ પ્રદર્શનમાં ભાગ લીધો. ગ્રાફ અને તેના પતિ આન્દ્રે અગાસી ટીમ એલ્ટન જોહ્નમાં હતાં, જે ટીમ બિલી જેન કિંગ સામે મુકાબલો કરી રહી હતી. ડાબા પગની પીંડીના સ્નાયુ ખેંચાયો અને તેમની જગ્યાએ અન્ના કુર્નિકોવા આવી તે પહેલાં ગ્રાફ સેલેબ્રિટી ડબલ્સ, વીમેન્સ ડબલ્સ અને મિક્સ્ડ ડબલ્સ મુકાબલાઓ રમી હતી.
કારકિર્દીનો સારાંશ
ગ્રાફે વિમ્બલડન ખાતે સાત સિંગલ્સ ટાઇટલ, ફ્રેન્ચ ઓપન ખાતે 6 સિંગલ્સ ટાઇટલ, યુએસ (US) ઓપન ખાતે પાંચ સિંગલ્સ ટાઇટલ અને ઓસ્ટ્રેલિયન ઓપન ખાતે ચાર સિંગલ્સ ટાઇટલ મેળવ્યાં છે. તેણીનો એકંદરે 56 ગ્રેન્ડ સ્લેમનો રેકોર્ડ 282-34નો છે (89 ટકા) (ફ્રેન્ચ ઓપનમાં 87-10, વિમ્બલડનમાં 75-8, યુએસ (US) ઓપનમાં 73-10 અને ઓસ્ટ્રેલિયન ઓપનમાં 47-6). તેની કારકિર્દીની ઇનામી-રકમની આવકનો સરવાળો યુએસ (US)$21,895,277 થવા જાય છે (જાન્યુઆરી 2008માં લિન્ડસે ડેવનપોર્ટ આ રકમને પાર ન કરી ગઇ ત્યાં સુધી એક વિક્રમ). સિંગલ્સ મુકાબલાઓમાં તેણીનો જીત-હારનો રેકોર્ડ 900-115 (88.7 ટકા) છે. તેણીને સળંગ 186 અઠવાડિયા સુધી (ઓગસ્ટ 1987થી માર્ચ 1991, જે મહિલા ટેનિસમાં આજે પણ વિક્રમ છે) અને સમગ્ર કારકિર્દી દરમિયાન કુલ 377 અઠવાડિયા માટે વિશ્વ ક્રમાંક. 1 આપવામાં આવ્યો હતો. ગ્રાફે 11 જેટલા ડબલ્સ ટાઇટલ્સ પણ જીત્યાં હતાં.
રમવાની શૈલી
ગ્રાફની રમતનાં મુખ્ય હથિયારો હતાં તેના પગની ગજબ ઝડપ અને તેની મજબૂત રીતે અંદરથી બહાર આવતી ફોરહેન્ડ ડ્રાઇવ, જેનાથી તેણીએ “ફ્રાઉલેઇન ફોરહેન્ડ” એવું નામ મેળવ્યું હતું.
પોતાનો ફોરહેન્ડ ખૂબ જ ખુલ્લો રહી જતો હોવા છતાં અને પ્રતિસ્પર્ધીનો હુમલો થઇ શકે તેમ હોવા છતાં તે વારંવાર પોતાના બેકહેન્ડ તરફ ખૂણાનું સ્થાન લઇ લેતી હતી. કોર્ટ પર તેની ઝડપ એવી હતી કે તેને માત્ર ફોરહેન્ડ તરફ પ્રતિસ્પર્ધીના સૌથી સચોટ પહોળા શોટ્સ જ તકલીફ આપી શકે તેમ હતાં. ગ્રાફ પાસે શક્તિશાળી બેકહેન્ડ ડ્રાઇવ પણ હતી પરંતુ તેની કારકિર્દીમાં તે ઘણી ઓછી વાર આનો ઉપયોગ કરતી હતી, અને તેની જગ્યાએ પોતાની અત્યંત અસરકારક બેકહેન્ડ સ્લાઇસનો ઉપયોગ કરતી હતી. બેઝલાઇન રેલીમાં, તે ક્યારેક જ સ્લાઇસનો ઉપયોગ કરતી હતી. ક્રોસ-કોર્ટ અને ડાઉન ધ લાઇન તેની સ્લાઇસની સચોટતા તેમજ બોલને લપસાવીને તેને નીચે રાખવાની ગ્રાફની ખાસિયતે તેણીને ફોરહેન્ડ પુટ-અવે માટે બોલને ઊંચો કરવાનું આક્રમક હથિયાર આપી દીધું હતું.
તે પોતાની શક્તિશાળી અને સચોટ સર્વિસને 180 km/h સુધી લઇ ગઇ હતી, જેના લીધે તેની સર્વિસ મહિલા ટેનિસમાં સૌથી ઝડપી સર્વિસમાંથી એક ગણવામાં આવતી હતી. તે દડો જમીનને અડે તે પહેલાં તેને ખૂબ સારી રીતે રમી જાણતી હતી.180 km/h
અંગત જીવન
1990ના દાયકામાં તેણીને રેસિંગ કાર ડ્રાઇવર માઇકલ બાર્ટલ્સ સાથે લાંબા સમય સુધી સબંધ રહ્યો.
22 ઓક્ટોબર, 2001ના રોજ તેણીએ આન્દ્રે અગાસી સાથે લગ્ન કર્યાં, જેમાં બંનેના માતા જ સાક્ષી તરીકે હતાં. ચાર દિવસ બાદ જ ગ્રાફે, છ અઠવાડિયા પહેલાં જ અધૂરાં મહિને પુત્ર જેડન ગિલને જન્મ આપ્યો. 3 ઓક્ટોબર, 2003નાં રોજ તેમની દિકરી જેઝ એલ્લેનો જન્મ થયો.
1991માં લેઇપઝિગ ખાતે સ્ટેફી ગ્રાફ યુથ ટેનિસ સેન્ટર ખુલ્લું મૂકવામાં આવ્યું. તેઓ "ચિલ્ડ્રન ફોર ટુમોરો", નામની સંસ્થાના સ્થાપક અને ચેરપર્સન છે, જેનો હેતુ યુદ્ધ અથવા અન્ય કટોકટીથી અસર પામેલા બાળકો માટેના કાર્યક્રમો બનાવવા અને તેના અમલ કરવાનો છે.
બાહ્ય લિંક્સ
શ્રેણી:ટેનિસ ખેલાડી
હુલરીયા (તા. બગસરા)
હુલરીયા (તા. બગસરા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  અમરેલી જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા  બગસરા તાલુકામાં આવેલું એક  ગામ છે. હુલારીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
નાવિસણા (તા. વડગામ)
નાવિસણા (તા. વડગામ) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા વડગામ તાલુકામાં આવેલું એક  ગામ છે. નાવિસણા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, મકાઈ, બાજરી, એરંડા ,રાયડો, બટાકા, રાજઞરો, સકકરટેટી તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. ગામમાં એક શિવમંદિર આવેલું છે.
હુલરીયા (તા. બગસરા)
શ્રેણી:બગસરા તાલુકો શ્રેણી:સૌરાષ્ટ્ર
નાવિસણા (તા. વડગામ)
શ્રેણી:વડગામ તાલુકો
ગોરખ મઢી (તા. સુત્રાપાડા)
ગોરખ મઢી (તા. સુત્રાપાડા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા ગીર સોમનાથ જિલ્લામાં આવેલા કુલ ૬ (છ) તાલુકાઓ પૈકીના એક એવા સુત્રાપાડા તાલુકામાં આવેલું એક ગામ છે. ગોરખ મઢી ગામના લોકોનો મુખ્ય વ્યવસાય ખેતી, ખેતમજૂરી, માછીમારી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:સુત્રાપાડા તાલુકો શ્રેણી:સૌરાષ્ટ્ર
ભારતના રાજ્ય વૃક્ષોની યાદી
અહીં ભારતના રાજ્યોના રાજ્ય વૃક્ષોની યાદી દર્શાવી છે.
પહાડ (તા. કઠલાલ)
પહાડ (તા. કઠલાલ) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા  ખેડા જિલ્લામાં આવેલા કુલ ૧૦ (દસ) તાલુકાઓ પૈકીના એક એવા  કઠલાલ તાલુકામાં આવેલું એક  ગામ છે. પહાડ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, દિવેલી, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:કઠલાલ તાલુકો
લેન્સડાઉન
ગઢવાલ રાઇફલનો ગઢ
આ સુંદર હિલ સ્ટેશન લેન્સડાઉન બ્રિટિશરો દ્વારા ઈ.સ. ૧૮૮૭ના વર્ષમાં વસાવવામાં આવ્યું હતું. તે સમયે વાઇસરોય ઓફ ઇન્ડિયા દ્વારા લેન્સડાઉન નામ આપવામાં આવ્યું હતું. આ પહેલાનું વાસ્તવિક નામ કાલૂડાંડા છે. આ સંપૂર્ણ વિસ્તારનો વહીવટ ભારતીય સેના દ્વારા કરવામાં આવે છે તેમ જ અહીં ગઢવાલ રાઇફલનું મુખ્ય મથક પણ છે. તમે અહીં આ ગઢવાલ રાઇફલ યુદ્ધ સ્મારક અને રેજિમેન્ટ મ્યુઝિયમ જોઈ શકો છો. અહીં આ ગઢવાલ રાઇફલ સાથે જોડાયેલ વસ્તુઓની ઝલક મેળવી શકો છો. આ મ્યુઝિયમ સાંજે ૫ વાગ્યા સુધી જ ખુલ્લું રહે છે. તેની નજીકમાં જ પરેડ ગ્રાઉન્ડ પણ છે, જેને સામાન્ય પ્રવાસી બહારથી જોઈ શકે છે. આ સ્થાન સ્વતંત્રતા ચળવળ દરમ્યાન ઘણી પ્રવૃત્તિઓનું સાક્ષી પણ રહ્યું છે..
પ્રવાસન સ્થળ
કુદરતી સૌંદર્યથી સમૃદ્ધ આ વિસ્તારમાં જોવાલાયક ઘણું છે. કુદરતી છટાની મજા લેવા માટે ટોચનાં સ્થળોએ જઈ શકાય છે. અહીંથી બરફીલા શિખરો અને વિહંગમ નજારો જોઇ શકાય છે. દૂર-દૂર ફેલાયેલ, લાંબી પર્વતમાળાઓ અને તેની વચ્ચે વસેલા ઘણા નાના ગામ સરળતાથી જોઇ શકાય છે. તેની પાછળથી ઉગતા સૂર્યનું દૃશ્ય સુંદર દેખાય છે. સ્પષ્ટ હવામાન હોય ત્યારે અહીંથી બરફના પર્વતોની વિસ્તરેલ હારમાળા દૂર સુધી જોઈ શકાય છે. નજીકમાં જ ૧૦૦ વર્ષ જૂનું સેન્ટ મેરી ચર્ચ છે. અહીં ભુલ્લા તાલ (તળાવ) ખૂબ જ પ્રખ્યાત છે. અહીં એક નાના તળાવ છે, જ્યાં નૌકાવિહારની સુવિધા ઉપલબ્ધ છે. સાંજે સૂર્યાસ્ત વેળા સંતોષી માતા મંદિરનું સુંદર દૃશ્ય જોવા મળે છે. આ મંદિર એક ઊંચી ટેકરી પર છે. અહીં થોડા કિલોમીટર દૂર તારકેશ્વર મંદિર પણ છે. આ ભગવાન શિવ નું પ્રાચીન મંદિર છે, જે સિદ્ધ પીઠ પણ માનવામાં આવે છે. તે પર્વત પર ૨૦૯૨ મીટરની ઊંચાઈ પર સ્થિત છે. સંપૂર્ણ મંદિર તાડ અને દેવદાર વૃક્ષોથી ઘેરાયેલો છે. તે સંપૂર્ણ વિસ્તાર સુંદર તેમ જ શાંત પણ છે. પ્રવાસીઓ અહીં પર્વતારોહણ, બાઇકિંગ, સાયકલિંગ, જેવી સાહસિક રમતો માટે પણ આવે છે.
વસ્તી વિષયક
ભારતમાં ૨૦૧૧ની વસતી ગણતરી, મુજબ લેન્સડાઉન ૭૯૦૨ જેટલી વસ્તી ધરાવે છે. જેમાં પુરુષો ૬૪% અને સ્ત્રીઓ ૩૬% હતા. અહિંનો સરેરાશ સાક્ષરતા દર ૮૬% છે, જે રાષ્ટ્રીય સરેરાશ કરતાં વધારે છે. પુરુષોમાં સાક્ષરતા દર ૯૧% છે, અને સ્ત્રીઓમાં ૭૯% છે. અહિંની ૯% વસ્તી ૬ વર્ષથી ઓછી ઉંમરના બાળકોની છે.
બાહ્ય કડીઓ
શ્રેણી:ઉત્તરાખંડ શ્રેણી:જોવાલાયક સ્થળો
હામપર (તા. ધ્રાંગધ્રા)
હામપર (તા. ધ્રાંગધ્રા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા  ધ્રાંગધ્રા તાલુકામાં આવેલું એક  ગામ છે. હામપર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
હામપરની આસપાસ લખતર, સુરેન્દ્રનગર, વઢવાણ શહેરો અને મૂળી તાલુકો આવેલા છે.
સંદર્ભ
શ્રેણી:ધ્રાંગધ્રા તાલુકો
બદોલી (તા. ઇડર)
બડોલી (તા. ઇડર) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા  સાબરકાંઠા જિલ્લામાં આવેલા અને અરવલ્લી પર્વતમાળાના દક્ષિણ ભાગમાં આવેલા ઇડર તાલુકાનું એક  ગામ છે. બદોલી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. આ ગામ મુખ્યત્વે કડવા પટેલની વસ્તી ધરાવે છે.
લીલોરા
લીલોરા ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા  તથા વડોદરાથી પૂર્વ દિશામાં આવેલા  વાઘોડિયા તાલુકામાં આવેલું એક  ગામ છે. લીલોરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:વાઘોડિયા તાલુકો
નાથાના મુવાડા
નાથાના મુવાડા ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા  ખેડા જિલ્લામાં આવેલા તથા પહેલાંના સમયમાં વ્યાપારીક તેમજ લશ્કરી મહત્વ ધરાવતા એવા  કપડવંજ તાલુકાનું એક  ગામ છે. નાથાના મુવાડા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, દિવેલી, બટાટા, શક્કરીયાં, તમાકુ તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:કપડવંજ તાલુકો
ગોપાલગઢ (તા. ધ્રાંગધ્રા)
ગોપાલગઢ (તા. ધ્રાંગધ્રા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા ધ્રાંગધ્રા તાલુકામાં આવેલું એક ગામ છે. ગોપાલગઢ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:ધ્રાંગધ્રા તાલુકો
સિંધાડિયા
સિંધાડીયા ભારત દેશના પશ્ચિમ ભાગમાં આવેલા ગુજરાત રાજ્યના ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા પૂર્વ  ભાગમાં આવેલા  નસવાડી તાલુકામાં આવેલું એક  ગામ છે. સિંધાડીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:નસવાડી તાલુકો
મોઠી ઝાડદર
મોઠી ઝાડદર ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લા એક માત્ર એવા સુબિર તાલુકામાં આવેલું  ગામ છે. આ ગામમાં પ્રાથમિક શાળાની સગવડ પ્રાપ્ય છે. મોઠી ઝાડદર ગામમાં ૧૦૦ ટકા આદિવાસી લોકો વસે છે. તેઓ પરસ્પર સામાન્ય વહેવારમાં ડાંગી ભાષા એટલે કે કુકણા બોલીનો ઉપયોગ કરે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે. આ ગામ ખાતે નાગલી, અડદ, વરાઇ જેવા ધાન્યોના પાક લેવામાં આવે છે.
આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી,  ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો એકઠી કરી તેને વેચીને પણ પોતાનું ગુજરાન ચલાવે છે.
શ્રેણી:સુબિર તાલુકો
સોદાત
સોદાત ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા પૂર્વ  ભાગમાં આવેલા  નસવાડી તાલુકામાં આવેલું એક  ગામ છે. સોદાત ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:નસવાડી તાલુકો
એશિયન રમતોત્સવ ૨૦૧૦
સોળમો એશિયાઈ રમતોત્સવ, બારમી નવેમ્બર થી  સાતમી નવેમ્બર, ૨૦૧૦  સુધી ચીની જનવાદી ગણરાજ્યમાં આવેલા ગુઆંગ્ઝોઊ શહેર ખાતે આયોજિત કરવામાં આવ્યો છે. બેઇજિંગ શહેર, કે જેણે ઈ. સ. ૧૯૯૦ના એશિયાઈ રમતોત્સવના યજમાન તરીકેની ભુમિકા નિભાવી હતી, ત્યારબાદ ગુઆંગ્ઝોઊ શહેર આ ખેલ મહોત્સવનું આયોજન કરનારું બીજું ચીનનું નગર છે. આ ઉપરાંત આ શહેર આટલી સંખ્યામાં ખેલ પ્રતિયોગિતાઓ આયોજિત કરનારું અંતિમ નગર રહેશે, કેમ કે એશિયાઈ ઓલોમ્પિક પરિષદ તરફથી ભવિષ્યમાં રમાનારા ખેલ મહોત્સવો માટે નવા નિયમ લાગુ કર્યા છે જે ૨૦૧૪ના એશિયાઇ ખેલમાં અમલમાં આવશે.
ગુઆંગ્ઝોઊ શહેરને આ ખેલના આયોજનની જવાબદારી પહેલી જુલાઈ, ૨૦૦૪ના રોજ પ્રદાન કરવામાં આવી હતી, ત્યારે આ એકલું જ ખેલ માટે બીડું ઉઠાવનારું નગર હતું. આમ ત્યારે નક્કી થયું જ્યારે અન્ય નગર, અમ્માન, કુઆલાલમ્પુર, અને સિઓલ બોલી પ્રક્રિયામાંથી પાછળ હટી ગયા. ખેલ મહોત્સવના સહ-યજમાન ત્રણ પડોશી નગરો ડોંગ્ગૂઆન, ફ઼ોશન અને શાનવેઇ દ્વારા પણ બન્યા છે.
પ્રતિસ્પર્ધી દેશો
આ એશિયાઈ ખેલ મહોત્સવમાં એશિયા ખંડના કુલ ૪૫ (પિસ્તાલીસ) દેશો ભાગ લઇ રહ્યા છે. પ્રતિસ્પર્ધી દેશોને તેના આઈઓસી કોડ અનુસાર ક્રમમાં ગોઠવ્યા છે અને કોષ્ટકમાં આઈઓસી કોડ અને સંલગ્ન દેશના પ્રતિસ્પર્ધી ખેલાડીઓની સભ્ય સંખ્યા આપવામાં આવી છે:
બાહ્ય કડીઓ
શ્રેણી:રમત શ્રેણી:એશિયન રમતોત્સવ